Obsjtsjij Syrt

Obsjtsjij Syrt (russisk: Общий Сырт) er et høydedrag i den europeiske delen av Russland. Det starter nord for Orenburg som en forgrening av Uralfjellene og strekker seg 500 kilometer i sør-sørvestlig retning til østbredden av elva Volga. Lengst i nordvest grenser det til Bugulminsko-Belebejevskaja-høydene, og i sør ligger det kaspiske lavlandet. Høyeste punkt er Medvezhij Lob med 405 meter over havet.

Høydene danner vannskillet mellom elvene Volga og Ural, og utgjør også en del av grensen mellom Europa og Asia.

Nordhellingen av Obsjtsjij Syrt er dekket av løvskog, mens sørhellingen mot Den kaspiske senkning har steppekarakter.

 Referanser 

Kategori:Platåer i Russland
Kategori:Fjell under 1000 meter
Kategori:Samara oblasts geografi
Kategori:Orenburg oblasts geografi
Kategori:Saratov oblasts geografi